PTA-man skiet vrou, homselfArgieffoto ŉ 54-jarige man het Maandagoggend in Pretoria se middestad eers sy 40-jarige vrou doodgeskiet voordat hy selfmoord gepleeg het. “Die man het sy vrou ingewag toe sy op pad was werk toe,” het sers. Anne Poortman, woordvoerder van die polisie, gesê. “Die twee het ŉ woordewisseling gehad en hy het haar in die maag, kop en bors geskiet. Hy het daarna homself in die kop geskiet.” Poortman sê die skietery het omstreeks 07:45 plaasgevind. Die polisie ondersoek ŉ saak van moord en selfmoord. Die vrou het as ŉ skoonmaker by Mercedes-Benz gewerk.